Ég keypti þennan sveigkvist ( Spirea arcuata ) fyrir nokkrum árum og hann hefur nú lítið gert hingað til . Blómstraði ekkert í fyrra þrátt fyrir að hafa fengið úrvalssæti í upphækkaða beðinu meðfram götunni . Ég hótaði honum mjög alvarlega að hann gæti misst plássið ef hann færi ekki að gera eitthvað af viti - og viti menn , hann er að blómstra svona glæsilega núna . 😁 Hann hefur bogsveigðar greinar eins og t.d. loðkvistur og sunnukvistur , en það vantar enn svolítið upp á að hann verði fallegur í vextinum , því hann kól talsvert áður en ég úthlutaði honum plássi í VIP stúkunni . Hann ætti að skána með tímanum . Ég get að sjálfsögðu ekki fært hann núna , fyrst hann tók sig til og blómstraði . Það er óhætt að segja að gróðurinn hefur tekið vel við sér hjá þér í júní þrátt fyrir slla rigninguna . Þú átt svo mikið af fagurblómstrandi runnum . Myndin af ljónslappanum og geitabjöllunni minnir nú bara á móann hjá mér þó að hann sé nú allur talsvert villtari 😄 . Sveigkvisturinn er ákaflega fallegur og spennandi og á eftir að verða fallegri með hverju árinu . Klukkurunnarnir eru lika dásamlegir og eins skálaklukkan , Glory og Exdel og , og , og allar þessar yndislegu myndir . Takk 💖 Takk Magga . Sveigkvisturinn er því miður frekar viðkvæmur , hann þarf mikla sól og gott skjól . Ég myndi planta honum á annan stað ef hann þyldi það . Söfnunaráráttan nær til runnanna líka : ) Ég hef reynt að eignast sem flesta álitlega blómstrandi runna sem ég hef rekist á . Glory of Edzell verður flottari með hverjum deginum . Tek mynd þegar núverandi leiðindi í veðrinu eru gengin yfir . Brekkan - kínalyklar og goðalyklar eru mest áberandi núna Blómin á kínalyklinum eru mikið ilmandi . Bergnál - er mjög hissa á að hún hafi lifað þennan vetur af miðað við hvað það urðu mikil afföll . Þessir roðasteinbrjótar setja líka mikinn svip á brekkuna núna . Þeir eru báðir sjálfsánir . Ég átti fölbleikan og mjög dökkbleikan og fékk svona fallega blöndu . : ) Finnst þeir ferlega vel lukkaðir . Ef ykkur langar í , þá er ég aflögufær . : )